INFORMACIJA ZA HRVATSKE GOSPODARSTVENIKE

PRIMJENA OPĆIH CARINSKIH POVLASTICA EUROPSKE UNIJE

NOVOSTI U PRIMJENI OD 01. SIJEČNJA 2014.

Opće carinske povlastice Europske unije primjenjivat će se od 01. siječnja 2014. godine temeljem Uredbe broj 978/2012 Europskog parlamenta i Vijeća od 25. listopada 2012. godine o primjeni Općih carinskih povlastica i opoziva Uredbe Vijeća broj 732/2008 (u daljnjem tekstu: OSP).[Uredba 978/2012](http://eur-lex.europa.eu/LexUriServ/LexUriServ.do?uri=DD:11:59:32012R0978:HR:PDF)

**OPĆE CARINSKE POVLASTICE EU PRIMJENJIVAT ĆE SE NA:**

1. **41 zemlja s manjim dohotkom sukladno klasifikaciji Svjetske banke kroz osnovni režim općih carinskih povlastica:**

Armenija, Azerbajđan, Bolivija, Republika Kongo, Cookovi Otoci, NR Kina\*, Kolumbija, Kostarika, Kabo Verde, Savezne Države Mikronezije, Ekvador\*, Gruzija, Gvatemala, Honduras, Indonezija, Indija, Iran, Irak, Kirgiska Republika, Šri Lanka, Maršalovi Otoci, Mongolija, Maldivi\*, Nigerija, Nikaragva, Nauru, Niue, Panama, Peru, Filipini, Pakistan, Paragvaj, El Salvador, Sirijska Arapska Republika, Tajland\*, Tadžikistan, Turkmenistan, Tonga, Ukrajina, Uzbekistan, Vijetnam

\* NR Kina, Ekvador, Maldivi, Tajland brišu se s popisa zemalja korisnica OSP-a jednu godinu od dana stupanja na snagu ove Uredbe (01.01.2015.)

*DOGOVORENI REŽIM POVLASTICA*

Za osjetljive proizvode /označeni oznakom O“/:

* Ad valorem carina je manja 3,5%
* Za tekstil i tekstilne proizvode (poglavlje 50-63) sniženje iznosi 20% ad valorem carine
* Za pojedine proizvode ad valorem carina je smanjena za 30%
* Ukoliko se za proizvod primjenjuje i ad valorem i posebna carina, posebne carine se neće smanjivati već samo ad valorem carina

Za neosjetljive proizvode /označeni oznakom N“/: osim za poljoprivredne proizvode, ukidaju se carinske stope.

1. **49 najnerazvijenijih zemalja:**

Afganistan, Angola, Bangladeš, Burkina Faso, Burundi, Benin, Butan, DR Kongo, Srednjoafrička Republika, Džibuti, Eritreja, Etiopija, Gambija, Gvineja, Ekvatorska Gvineja, Gvineja-Bisao, Haiti, Kambodža, Kiribati, Komori, Laos, Liberija, Lesoto, Madagaskar, Mali, Mijanmar/Burma, Mauritanija, Malavi, Mozambik, Niger, Nepal, Ruanda, Salomonovi otoci, Sudan, Sijera Leone, Senegal, Somalija, Južni Sudan, Sveti Toma i Prinsipe, Čad, Togo, Timor-Leste, Tuvalu, Tanzanija, Uganda, Vanuatu, Samoa, Jemen, Zambija

*DOGOVORENI REŽIM POVLASTICA*

* Carinske stope ukidaju se u cijelosti za sve proizvode od 1-97 Carinske tarife osim za proizvode iz poglavlja 93 (oružje)
* Od 01. siječnja 2014. do 30. rujna 2015. uvoz proizvoda iz tarifnog broja 1701 nalazi se na uvoznim dozvolama

**OPĆE CARINSKE POVLASTICE EU VIŠE SE *NEĆE* PRIMJENJIVATI NA:**

1. **33 zemlje i teritorije:**

Anguilia, Nizozemski Antili, Antarktika, Američka Samoa, Aruba, Bermudi, Bouvet otok, Cocoa otoci, Christmas otoci, Faklandski otoci, Gibraltar, Grenland, South Georgia and South Sandwich otoci, Northern Mariana otoci, Montserrat, Nova Kaledonija, Norfolk otok, Francuska polinezija, Guam, Heard Island and McDonald Islands, British Indian Ocean Territory, St Pierre and Miquelon, Pitcairn, Saint Helena, Turks and Caicos otoci, French Southern Territories, Tokelau, United States Minor Outlying otoci, Virgin Islands – British, Virgin Islands-US, Wallis and Futuna, Mayotte

1. **34 zemlje i teritorije koji već imaju osigurane preferencije kroz bilateralne ugovore s EU i autonomne aranžmane**:

- Zemlje EUROMED: Alžir, Egipat, Jordan, Libanon, Maroko, Tunis

- Zemlje CARIFORUM: Belize, St. Kitts and Nevis, Bahami, Dominikanska Republika, Antigua i Barbada, Dominika, Jamajka, Saint Lucia, Saint Vincent and the Grenadines, Barbados, Trinidad i Tobago, Grenada, Gvajana, Surinam

- Zemlje Sporazuma o gospodarskom partnerstvu: Côte d'Ivoire, Gana, Kameron, Kenija, Namibija, Botsvana, Swaziland, Fiji

- Zemlje Istočne i Južne Afrike: Sejšeli, Mauricijus, Zimbabve

- Zemlja Pacifika: Papua Nova Gvineja

- Ostale zemlje: Meksiko, Južnoafrička Republika

1. **20 zemalja s visokim dohotkom ili srednje visokim dohotkom prema popisu Svjetske banke i to**:
2. **8 zemalja i teritorija koje imaju visoki dohodak:**

Saudijska Arabija, Kuvajt, Bahrain, Katar, Ujedinjeni Arapski Emirati, Oman, Brunei Darussalam, Makao

1. **12 zemlja sa srednje visokim dohotkom**:
2. Latinska Amerika: Argentina, Brazil, Kuba, Urugvaj, Venezuela
3. Zemlje bivšeg SSSR-a: Bjelarus, Ruska Federacija, Kazahstan
4. Ostale zemlje: Gabon, Libija, Malezija, Palau

Popis zemalja obuhvaćenih režimom - poseban dogovor o poticajima za održivi razvoj i dobro upravljanje (OSP+) je u proceduri usvajanja.

**OPOZIV TARIFNIH PREFERENCIJA ZA POJEDINE PROIZVODE**

Provedbenim propisom Komisije broj 1213/2012 od 17. prosinca 2012. godine o opozivu tarifnih preferencija za pojedine OSP zemlje navedeni su proizvodi koji će biti izuzeti od Općih carinskih povlastica režima od 01. siječnja 2014. do 31. prosinca 2016. godine. [Uredba 1213/2012](http://trade.ec.europa.eu/doclib/docs/2012/december/tradoc_150166.pdf). Izuzeća će se odnositi na slijedeće zemlje i proizvode kako slijedi:

**Kina**

Izuzimaju se proizvodi: S-1a: žive životinje i njihovi proizvodi, osim ribe;S-1b: ribe, mekušci, rakovi i vodeni beskralježnjaci; S-2b: voće i povrće; S-2c: kava, čaj, začini; S-2d: žitarice, brašno, orašasti plodovi, smola i pletarski proizvodi; S-4b: prehrambeni proizvodi (osim mesa i ribe), pića, alkohol i ocat, S-6 proizvodi kemijske industrije, S-7 plastika i proizvodi od plastike, S-8 sirova koža i proizvodi od kože, S-9 drvo i proizvodi od drva, S-11a tekstil i tekstilni proizvodi, S-12 obuća, S-13 proizvodi od kamena, keramički proizvodi, staklo, S-14 prirodni ili kultivirani biseri, plemeniti metali, S-15 ferolegure, proizvodi od željeza i čelika i osnovni metali, S-16 strojevi i mehanički uređaji, S-17 vozila, plovila, S-18 optički instrumenti, satovi, muzički instrumenti i S-20 razni gotovi proizvodi.

**Kostarika**: izuzimaju se proizvodi S-2b voće i povrće

**Ekvador**: izuzimaju se proizvodi: S-2a proizvodi od povrća i S-4a prerađevine od mesa i ribe

**Indija:** izuzimaju se proizvodi: S-5: mineralni proizvodi; S-6a: proizvodi kemijske industrije; S-6b kemikalije, osim organske i anorganske; S-8a sirova koža; S-11a tekstil i S-17b putnička vozila, bicikli, avioni, brodovi i njihovi dijelovi..

**Indonezija:** izuzimaju se proizvodi: S-1a žive životinje i životinjski proizvodi osim riba; S-3 biljna i životinjska ulja i S-6b kemikalije, osim organske i anorganske.

**Nigerija:** izuzimaju se proizvodi S-8a-sirova koža

**Ukrajina:** Izuzimaju se proizvodi S-17a željeznička i tramvajska vozila i proizvodi

**Tajland:** izuzimaju se proizvodi: S-4a prerađevine od mesa i riba; S-4b prehrambene prerađevine osim mesa i ribe, pića, alkohol i ocat i S-14: biseri i plemeniti (dragocjeni) metali

**Izuzimanje zemalja i pojedinih proizvoda iz OSP-a**

Povlašteni dogovori Općih carinskih povlastica mogu se opozvati za pojedine zemlje iz slijedećih razloga:

* Ukoliko se utvrdi kršenje načela predviđenih konvencijama navedenim u Prilogu VIII Uredbe

/27 Konvencija – 15 - temeljna ljudska i radna prava iz konvencija UN-a/ILO-a; 12 – Konvencije o zaštiti okoliša i načelima upravljanja/

* Ukoliko se radi o robi koja je proizvod rada u zatvorskom sustavu
* Ukoliko se radi o ozbiljnim nedostacima u carinskoj kontroli
* Ukoliko se utvrdi primjena nepravedne trgovinske prakse
* Ukoliko se krše ciljevi usvojeni od strane regionalnih ribarskih organizacija odnosno koje se odnose na očuvanje i upravljanje resursima ribarstva

Temeljem Uredbe [Uredbe Vijeća broj 1933/2006](http://eur-lex.europa.eu/LexUriServ/LexUriServ.do?uri=OJ:L:2006:405:0035:0040:EN:PDF) Bjelarus je izuzeta iz Općih carinskih povlastica EU od 2007. godine.

**Zaštitne mjere**

Člancima od 22.- 28. Uredbe broj 978/2012 predviđena je mogućnost uvođenja zaštitnih mjera ukoliko Opći sustav carinskih povlastica za pojedine zemlje stvori ozbiljne poteškoće u zemljama EU. Zaštitne mjere uvode se na zahtjev države članice EU, a nakon provedenog ispitivanja Europska Komisija donosi provedbeni akt koji stupa na snagu u roku od jednog mjeseca od dana objave u Službenom listu Europske unije.

**Pravila o podrijetlu robe**

Pravila o podrijetlu robe propisana su [Uredbom Komisije broj 2454/1993](http://eur-lex.europa.eu/LexUriServ/LexUriServ.do?uri=OJ:L:1993:253:0001:0766:EN:PDF) koja je dopunjena [Uredbom Komisije broj 1063/2010](http://eur-lex.europa.eu/LexUriServ/LexUriServ.do?uri=OJ:L:2010:307:0001:0081:EN:PDF). Navedenim Uredbama utvrđene su odredbe o uspostavi carinskog kodeksa Zajednice odnosno omogućeno je korištenje sustava kumulacije podrijetla proizvoda između pojedinih zemalja, a s ciljem stjecanja preferencijalnog podrijetla za uvoz u Europsku uniju Sukladno navedenom OSP sustavu omogućene su četiri vrste kumulacije podrijetla proizvoda između pojedinih zemalja kako slijedi:

|  |  |  |
| --- | --- | --- |
|  | **Naziv/vrsta kumulacije** | **Opis kumulacije** |
| I. KUMULACIJA | DVOSTRANA KUMULACIJA | Omogućuje da se proizvodi podrijetlom iz EU, a koji se ugrađuju u gotov proizvod u zemlji korisnici smatra proizvod s podrijetlom |
| II. KUMULACIJA | KUMULACIJA S NORVEŠKOM,ŠVICARSKOM I TURSKOM | Omogućuje da se proizvodi podrijetlom iz Norveške, Švicarske i Turske, a koji se ugrađuju u gotov proizvod u zemlji korisnici smatra proizvod s podrijetlom |
| III. KUMULACIJA | PROŠIRENA KUMULACIJA | Omogućuje se uporaba materijala između pojedinih zemalja i EU u zemlji korisnici, te njegovu izradu sukladno GSP-u što u konačnici predstavlja proizvod s podrijetlom zemlje korisnice – NE PRIMJENJUJE SE NA POLJOPRIVREDNO-PREHRAMBENE PROIZVODE |
| IV. KUMULACIJA | REGIONALNA KUMULACIJA | Ovim oblikom kumulacije omogućeno je kumuliranje podrijetla robe unutar pojedinih zemalja navedenih u članku 86. Uredbe Vijeća broj 1063/2010/18.11.2010.NE PRIMJENJUJE SE NA POLJOPRIVREDNO-PREHRAMBENE PROIZVODE |
|  |  | I SKUPINA Bruneji, Kambodža, Indonezija, Laos, Malezija,Filipini,Singapur, Tajland,Vijetnam(Južna Azija) | II SKUPINA Bangladeš,Honduras, Nikaragva,Panama, Peru, Venezuela,Bolivija, Kolumbija,Kostarika, Ekvador, El Salvador, Gvatemala,Honduras, Nikaragva, Panama, Peru,Venezuela(Srednja Amerika) | III SKUPINA Bangladeš,Butan,Indija,Maldivi, Nepal, Pakistan, Šri Lanka(Srednja Azija) | IV SKUPINA Argentina,Brazil, Paragvaj, Urugvaj(Južna Amerika) |

Smatra se da su proizvodi s podrijetlom iz zemlje korisnice ukoliko je proizvod stekao podrijetlo sukladno definiciji pojma „proizvoda s podrijetlom“ [Vodič za pravila o podrijetlu](http://ec.europa.eu/taxation_customs/resources/documents/guide-contents_annex_1-en.pdf) i to na slijedeći način:

* Ako su dobiveni u cijelosti;
* Ako su dobiveni u zemlji korisnici, a sadrže materijale koji nisu dobiveni u cijelosti, pod uvjetom da su odnosni materijali podvrgnuti dostatnoj preradi ili obradi;
* Proizvod zemlje korisnice u EU ne smije biti izmijenjen, preoblikovan ili podvrgnut postupcima osim postupaka potrebnih za očuvanje u dobrom stanju;
* Skladištenje proizvoda i dijeljenje pošiljaka mora biti pod odgovornošću izvoznika i proizvod mora biti pod carinskim nadzorom u državi
* Postupci za izradu gotovog proizvoda moraju biti dostatni za stjecanje statusa s podrijetlom, odnosno postupak izrade proizvoda s podrijetlom ne smije biti jednostavan (npr. rastavljanje i sastavljanje proizvoda, čišćenje, pranje, i sl.).

**Ostali uvjeti za korištenje Općih carinskih povlastica**

* Roba mora biti podrijetlom iz zemlje korisnice
* Roba mora udovoljavati uvjetima izravnog prijevoza
* Robu mora pratiti odgovarajući dokaz o podrijetlu (potvrda Form A ili izjava na računu i to:
1. Potvrda o podrijetlu – obrazac Form A:
* Može biti izdana prilikom izvoza iz zemlje korisnice u vrijednosti proizvoda iznad 6.000 €
* Može biti naknadno izdana (polje 4. – Issued retrospectively)
* Može biti izdana kao duplikat (polje 4. – duplicate) u slučaju krađe, gubitka, uništenja
1. Izjava na računu
* Može biti izdana prilikom izvoza iz zemlje korisnice u vrijednosti proizvoda ispod 6.000 €
* U slučaju kumulacije podrijetla potrebno je na navedenim dokumentima navesti naziv zemlje čija se sirovina, polugotov proizvod kumulirala u gotov – izvozni proizvod.

**Odbor za opće povlastice**

Odbor za opće povlastice predstavljaju predstavnici država članica kojom predsjeda Europska komisija. Radna grupa ima savjetodavnu ulogu, te sudjeluje u izradi propisa vezanih uz Opće carinske povlastice EU. Europska komisija usvaja prijedloge Vijeća temeljem kvalificirane većine glasova država članica EU u Odboru za opće povlastice.

**Način utvrđivanja statusa roba u OSP sustavu Europske unije**

Države članice sukladno članku 35. Uredbe dostavljaju Komisiji (Eurostat) statističke podatke o proizvodima koji su obuhvaćeni OSP. Države članice dostavljaju svoje statističke podatke ne kasnije od 40 dana od kraja svakog mjesečnog referentnog razdoblja. Radi lakšeg upoznavanja zainteresiranih gospodarskih subjekata sa statusom roba u OSP sustavu, upućujemo na web stranicu EU – integrirana tarifa EU - [TARIC](http://ec.europa.eu/taxation_customs/dds2/taric/taric_consultation.jsp?Lang=en) na kojoj se mogu uz poznavanje tarifne oznake robe može pronaći tražena informacija.

Zagreb, prosinac 2013.